wickkiey/tamil-wikipedia-chunked huggingface dataset:
# மார்லீன் டீட்ரிக்

## இறுதி காலம்

1975 செப்டம்பர் 29 அன்று ஆஸ்திரேலியாவில் சிட்னி நகரத்தில் ஒரு மேடை நிகழ்ச்சியின் போது தவறி விழுந்து தொடையில் காயம் ஏற்பட்டது. அதற்கு அடுத்த ஆண்டு ஜூன் 24 அன்று அவரது கணவர் ருடால்ப் புற்றுநோயால் இறந்தார்.
டயட்ரிச் இறுதியாக டேவிட் போவி நடித்த "ஜெஸ்ட் எ ஜிகோலோ"(1979) என்ற படத்தில் தலைப்புப் பாடலைப் பாடினார்.அத்துடன் அவரது திரைவாழ்வு முடிவடைந்தது.  
ஒரு மது மற்றும் வலி நிவாரணிகளைச் சார்ந்து அவருடைய வாழ்க்கையின் இறுதி 11 ஆண்டுகளைப் பெரும்பாலும் படுக்கையிலேயே கழித்தார்.இந்த நேரத்தில் அவர் தனது சுயசரிதையை என் உயிரை எடுத்துக்கொள் என்று பொருள்படும் **நேகட் நுர் மைன் லெபென்**(Nehmt nur mein Leben) என்ற நூலை எழுதினார்.இது 1979 ஆம் ஆண்டு வெளியிடப்பட்டது .  
தனது 90 ஆவது வயதில் 1992 மே 7 அன்று பாரிசில் அவருடைய குடியிருப்பில் சிறுநீரகச் செயலிழப்பால் டயட்ரிச் மரணமடைந்தார்.
அவர் ஒரு நாத்திகராக இருந்தும் 1992 ஆம் ஆண்டு மே 14 ல் பாரிஸின் லா மாடெலெய்ன் கத்தோலிக்க தேவாலயத்தில் அவரது இறுதிச் சடங்கு நடைபெற்றது.பேர்லின் சுவர் வீழ்ச்சிக்குப் பின்னர் டயட்ரிசின் உடல் அவர் விருப்பப்படி அவரது சொந்த ஊரில் அவரது தாயின் கல்லறைக்கு அருகில் புதைக்கப்பட்டது.  
1992 இல் பெர்லினின் செனோபெர்க்கில் டீட்ரிக் பிறந்த இடமான (*Schöneberg*) லெபெர்ஸ்ட்ரே 65 (Leberstraße 65) ல்
அவரது நினைவு தகடு ஒன்று திறக்கப்பட்டது. 1997 ஆகத்து 14 ம் நாள் செருமனி அரசு டீட்ரிக்கின் உருவப்படம் பதித்த அஞசல் தலையை வெளியிட்டது.  
ஆடம்பர பேனா தயாரிப்பு நிறுவனமான மான்ட்பிளாங்க் (MontBlanc) (மார்லின் டீட்ரிக்) "Marlene Dietrich" என்ற பெயர் பதித்த வரையறுக்கப்பட்ட பதிப்புகளை டீட்ரிக்கின் நினைவை போற்றும் விதமாக வெளியிட்டு சிறப்பித்தது. அப்பேனா பிளாட்டின முலாம் பூசப்பட்ட ஆழ் நீலநிற நீலக்கல் (sapphire) பதிக்கப்பட்டிருந்தது.
# ராபியேல் சான்சியோ

பெரும்பாலும் **ராபியேல்** என அழைக்கப்படும் **ராபியேல் சான்சியோ** ( 28 மார்ச் அல்லது 6, ஏப்ரல் 1483ஏப்ரல் 6, 1520), என்பவர் ஒரு இத்தாலிய ஓவியரும், கட்டிடக்கலைஞரும் ஆவார். மேல் மறுமலர்ச்சிக் காலத்தைச் சேர்ந்த இவர், கச்சிதமானதும், அழகு நிறைந்ததுமான ஓவியங்களுக்குப் பெயர் பெற்றவர். மைக்கலாஞ்சலோ, லியொனார்டோ டா வின்சி ஆகியோருடன், இவரும் சேர்ந்து ஓவியத்துறையின் மும்மூர்த்திகள் எனப்பட்டார். ராபியேல் பெருமளவான உற்பத்தித் திறன் கொண்டவர். வழமைக்கு மாறான பெரிய வேலைத்தலம் ஒன்றை நிறுவி நடத்தி வந்தார். இவர் மிக இளம் வயதான 37 வயதிலேயே இறந்துவிட்டாலும், இவரது ஓவியங்கள் பெருமளவில் உள்ளன. வாட்டிகனின் உள்ள ராபியேல் கூடங்களிலுள்ள சுவரோவியங்களே இவரது மிகப்பெரிய ஓவியங்களாகும். எனினும் இவ்வோவியங்கள் நிறைவடையும் முன்பே ராபேல் இறந்துவிட்டார்.  
ரோமில் இவர் இருந்த சில காலங்களுக்குப் பின் இவருக்குக் கிடைத்த பல வேலைகளை இவரது வரைபடங்களை வைத்து வேலைத்தலத்தில் இருந்த பிறரே நிறைவு செய்தனர் இதனால் இவ்வாறான ஓவியங்களின் தரத்தில் குறைவு காணப்பட்டது. இவரது வாழ்நாளில் இவர் பெரும் செல்வாக்கு உள்ளவராக விளங்கினார். எனினும் ரோமுக்கு வெளியே இவர் பெரும்பாலும், மற்றவர்களுடன் சேர்ந்து செய்த அச்சுருவாக்கப் பணிகள் மூலமே அறியப்பட்டிருந்தார். இவரது இறப்புக்குப் பின் இவரது போட்டியாளரான மைக்கலாஞ்சலோவின் புகழ் 18 ஆம், 19 ஆம் நூற்றாண்டுகளில் கூடுதலாகப் பரவியிருந்தது. இதன் பின்னர், ராபியேலின் ஓவியங்களின் தனித்துவமான இயல்புகளால் அவை மிக உயர்ந்த மாதிரிகளாகப் போற்றப்பட்டன.  
இவரது தொழில் வாழ்வை மூன்று கட்டங்களாகவும் மூன்று பாணிகளாகவும் பிரிப்பது உண்டு. முதற் கட்டம் இவர் உம்பிரியாவில் இருந்த காலம். அடுத்தது 1504 முதல் 1508 வரையான காலம். ராபியேல் புளோரன்சின் கலை மரபை உள்வாங்கிக் கொண்ட காலம். இறுதியாக இவர் பாப்பரசர்களுக்கும், அவர்களுடன் நெருங்கியோருக்குமான வேலைகளைச் செய்துகொண்டு, ரோமில் மிகவும் வெற்றிகரமாக விளங்கிய 12 ஆண்டுக் காலம்.
# ராபியேல் சான்சியோ

## உர்பினோ

ராபியேல், இத்தாலியின் மார்ச்சேப் பகுதியில் இருந்த உர்பினோ என்னும் சிறிய, ஆனால் கலை அடிப்படையில் குறிப்பிடத்தக்க ஊரில் பிறந்தார். ராபியேலின் தந்தையார், ஜியோவன்னி சான்டி அங்கிருந்த டியூக்கின் அவையில் ஓவியராக இருந்தார். உர்பினோ ஆட்சி அவையின் நற்பெயர் பெடரிகோ டா மொன்டெபெல்ட்ரோ (Federigo da Montefeltro) என்பவரால் ஏற்பட்டது. ஒப்பந்தக் கூலிப் படைத் தலைவரான பெடரிகோ பாப்பரசரினால் உர்பினோவின் டியூக் ஆக்கப்பட்டவர். உர்பினோ பாப்பக நாடுகளில் (Papal States) ஒன்றாக விளங்கிய பெடரிகோவின் அவையில் கலைத்துறையிலும் இலக்கியத்துக்கே கூடுதல் கவனம் இருந்தது.  
, ராபியேலின் தந்தை; *இரண்டு தேவதைகளால் தாங்கப்படும் கிறிஸ்து*, c.1490]]
ஜியோவன்னி சான்டி ஒவியர் மட்டும் அல்லாது ஒரு கவிஞராகவும் இருந்தார். இவர் பெடரிகோவின் வரலாற்றைச் செய்யுள் வடிவில் எழுதியுள்ளார். இவர் டியூக்கின் குடும்பத்துடன் நெருக்கமாக இருந்திருக்கலாம் எனக் கருதப்படுகிறது. ராபியேல் பிறப்பதற்கு முதல் ஆண்டில் பெடரிகோ, காலமானபோது ஆட்சியாளராக அவரது மகனான *கிடோபால்டோ டா மொன்டெபெல்ட்டோ* பதவியேற்றார். அவர் மந்துவாவின் (Mantua) ஆட்சியாளரின் மகளை மணம் முடித்தார். மந்துவாவின் அவை இசை, காட்சிக் கலைகள் போன்றவற்றுக்குப் பெயர் பெற்றது. இத்தகைய பின்னணி கொண்ட சூழலில் வளர்ந்த ராபியேலுக்கு சிறப்பான பழக்க வழக்கங்களும், சமுதாயத் திறமைகளும் வாய்க்கப் பெற்றன. இக் காலத்துக்குச் சற்றுப் பின்னர் உர்பினோவின் ஆட்சிச் சபை பால்டாசாரே காஸ்டிக்லியன் எழுதிய நூலில் கூறப்பட்ட இத்தாலிய மனித நோக்கு சார்ந்த ஒழுக்கங்களுக்கான ஒரு மாதிரி அவையாகத் திகழ்ந்தது. காஸ்டிக்லியன் 1504 ஆம் ஆண்டில் உர்பினோவில் குடியேறினார். அவ்வேளையில் ராபியேல் உர்பினோவை விட்டுச் சென்றுவிட்டார் எனினும் அங்கு அடிக்கடி வந்து போய்க்கொண்டு இருந்தார். இதனால் காஸ்டிக்லியனும், ராபியேலும் நண்பர்களாயினர். ஆட்சிச் சபைக்கு அடிக்கடி வருபவர்களும், பிற்காலத்தில் கர்தினால்களாக ஆனவர்களுமான பியெட்ரோ பிபியேனா, பியெட்ரோ பெம்போ ஆகியோரும் ராபியேலுக்கு நண்பர்கள் ஆயினர். ராபியேல் ரோமில் தங்கியிருந்த காலத்தில் எழுத்தாளர்களாகப் பிரபலமாகிக் கொண்டு இருந்த இவர்களும் ரோமிலேயே இருந்தனர். மேல் தட்டு மக்களுடன் கலந்து பழகுவதில் ராபியேலுக்கு எவ்வித பிரச்சினையும் இருந்ததில்லை. இதனாலேயே இவருக்கு இவரது தொழிலில் எதையும் இலகுவாக அடையக்கூடியதாக இருந்தது. எனினும் ராபியேல் மனித நோக்கு சார்ந்த கல்வியைப் பெற்றிருக்கவில்லை.
# ராபியேல் சான்சியோ

## ஆரம்ப வாழ்க்கை மற்றும் பணி

ராபேல் தனது பதின்ம வயதிலேயே சுய உருவங்களை வரயத்தொடங்கினார்.  
1941-ல் ராபேலின் எட்டாம் வயதில் அவரது தாய் மஜியா இறந்தார். பின் மறுமணம் செய்த அவரது தந்தையும் ஆகத்து 1,1494 இல் மரணம் அடைந்தார். தனது பதினொன்றாம் அகவையிலேயே ராபேல் அனாதை ஆனார். பின் பர்தலோமியோ எனும் மாமா ராபேலின் பாதுகாவலரானார்.பின் தனது வளர்ப்பு தாயுடனேயே சென்று விட்டார் ராபேல்.தனது வளர்ப்புத் தாய்க்காக தந்தையின் பணிகளை கவனித்து வந்தார். வசாரியின் கூற்றுப்படி ராபியேல் அவரது தந்தைக்கு மிகவும் பேருதவியாக இருந்ததாக குறிப்பிடுகிறார்.. அவரது பதின்ம வயதிலேயே தன் சுயப்படத்தை வரைந்து வயதுக்கு மீறிய முதிர்ச்சியை வெளிப்படுத்தினார். அப்போது ராபேலுக்கு , பவுலோயுசெல்லா எனும் முன்னால் நீதிமன்ற ஓவியரின் நட்பு கிடைத்தது.பின் 1502 இல் சியன்னாவிற்கு சென்றார். சியன்னா கத்ரீட்டலில் உள்ள நூலகத்தில் கார்ட்டூன் மற்றும் ஓவியங்களை வரைந்தார். இதுவே ராபேலின் ஓவிய வாழ்க்கைக்கு தொடக்கமாக அமைந்தது.
# ராபியேல் சான்சியோ

## இத்தாலியில் ராபேல்

ரபேல் வடக்கு இத்தாலியில் உள்ள பல்வேறு மையங்களில் வேலை செய்தார். ஆனால் அவர் அங்கு ஒரு "நாடோடி" வாழ்க்கை தான் மேற்கொண்டார். 1504-8 வரை அவர் இத்தாலி,ஃப்ளாரென்சில் வசித்தார். ஆனால் ப்ளோரன்ஸில் அவர் வாழ்ந்த காலம் பற்றி பாரம்பரிய குறிப்புகள் ஏதும் இல்லை என்றாலும், அவர் அங்கு குடியுரிமை பெற்று வாழ்ந்து வந்தார் என குறிப்புகள் கூறுகின்றது.
# ராபியேல் சான்சியோ

## ரோமில் ராபேல்

1508 இல் ராபேல் தனது வாழ்நாள் முழுவதும் வசித்த ரோமிற்குச் சென்றார். புதிய போப் இரண்டாம் ஜுலியஸ் இன் அழைப்பில், போப்பின் வாட்டிகன் அரண்மனையில் உள்ள நூலகத்தில் சுவரோவியம் வரைந்தார். இதற்கு முன் அவர் இது போன்ற பெரிய குழுக்களில் பணியாற்றியது இல்லை. அதனால் அந்தச் சந்தர்ப்பத்தை மிகப் பெரிய வாய்ப்பாக அவர் கருதினார். ஆனால் அவர் அங்கு ஒரு ஓவியம் மட்டுமே வரைந்தார். பின் சிஸ்டன் சேப்பலில் கோபுர ஓவியங்களையும் வரைந்தார்.
# ராபியேல் சான்சியோ

## ஓவியத்தில் வரையப் பயன்படுத்திய பொருட்கள்

ராபியேலின் பல ஓவியங்கள் மரப்பலகைகளின் மீதே வரையப்பட்டுள்ளது (ஓவியம்; மடோனா ஆப் த பிங்). ஆனால் அவர் ஓவியம் தீட்டத் துணிகளையும் பயன்படுத்தியுள்ளார் (ஓவியம்:சிஸ்டைன் மடோனா). மேலும் காயக்கூடிய எண்ணெய் வகைகளான ஆளிக்கொட்டை எண்ணெய் மற்றும் வாதுமை எண்ணெய்களைக் கொண்டும் வரைந்துள்ளார். அவருடைய வண்ணத்தட்டு மதிப்பு வாய்ந்த தனித்துவமான வண்ணக் கலவைகளை உருவாக்கி வரைந்துள்ளார். அவரது பல ஓவியங்களில் (ஓவியம்: அன்சிடேய் மடோனா) சிறப்பு வகை மரங்களையும் பயன்படுத்தியுள்ளார். மேலும் தனது ஓவியங்களில் தங்க உலோகப் பொடி கொண்டும் பிசுமத்தைக் கொண்டும் வண்ணம் தீட்டியுள்ளார்.
# ராபியேல் சான்சியோ

## பணிமனை

ராபியேல் சொந்தமாக ஒரு பணிமனையைக் கொண்டிருந்ததாக வசாரி கூறுகிறார். அதில் ஐம்பது மாணவர்கள் மற்றும் உதவியாளர்கள் இருந்ததாகவும் பின்னர் அனைவரும் புகழ்பெற்ற தனிப்பெரும் ஓவியர்களாக மாறியதாகவும் வசாரி கூறுகிறார். இது மிகப்பெரிய பணிமனையாக ஒற்றை நபரால் கட்டமைக்கப்பட்டது. இத்தாலியின் பிற பகுதிகளிலிருந்தும் திறமையான ஓவியர்களைத் தங்கள் பணிமனைக் குழுவில் இணைத்துக்கொண்டு உப ஒப்பந்தங்களை அவர்கள் மூலமாகவும் தனது மாணவர்களைக் கொண்டும் ராபியேல் செயல்படுத்தினார். அவர்களுடைய பணிமனையில் உள் வேலை ஏற்பாடுகளுக்கான ஆதாரங்கள் மிகக்குறைந்த அளவே கிடைத்துள்ளன.  
ராபியேலிடம் பணிமனையில் மாணவர்களாக இருந்தவர்களில் ரோம் நகரிலிருந்து வந்த இளம் வயது *கியுலியோ ரொமானோ* (ராபியேல் இறக்கும் போது வயது இருபத்தி ஒன்று) மற்றும் *ஜியான்பிரான்சிஸ்கோ பென்னி* என்ற ஓவியர் இருவரும் ராபியேலின் இறப்பிற்குப் பிறகு அவரது பணிமனையை விரிவாக்கியதுடன் அவரிக் ஓவியங்களைப் படைத்து வெளியிடத் துவங்கினர். கியலியோ அளவிற்கு பென்னி சிறப்படைய வில்லை. இருப்பினும் ராபியேலின் ஓவியங்களை கிட்டத்தட்ட ஒத்த ஓவியங்களை *கியுலியோ ரொமானோ* படைத்து புகழ் பெற்றார். *பெரியோ டி வேகா* என்ற ஓவியர் மற்றும் கட்டிடப் பொருட்களை சுமக்கும் வேலை செய்தவர் பின்னாளில் ஓவியராக உயர்ந்த பொலிடோரோ டா கிராவாகியோ ஆகியோர் குறிப்பிடத்தக்க ஓவியர்களாவர். 1527 ல் ரோம் விலக்க யுத்தத்தின் போது ராபியேலின் மாணவர்கள் ஓவியர்கள் சிதறுண்டனர் பலர் கொல்லப்பட்டனர்.  
ராபியேல் மிகச்சிறந்த படைப்பாக்கம் நிறைந்த நளினமான பணிமனையை நடத்தி வந்ததாக வசாரி அழுத்திக்கூறுகிறார். அசாதாரணமான திறமைகளுடன் ராபியேல் தனது காப்பாளர்கள் மற்றும் உதவியாளர்களிடம் மைக்கலாஞ்சலோ மற்றும் தன்னுடைய படைப்புகளிடையே உள்ள உறவுமுறைகள் குறித்து விரிவாக விவாதம் செய்வார் என வசாரி வலியுறுத்திக் கூறுகிறார். பென்னி மற்றும் கியுலியோ ஆகிய இருவரும் ஒருவருக்கொருவர் திறமைகளுடன் ராபியேலின் ஓவியங்களைப் போல படைத்துக்காட்டினர் .ராபியேலின் பல சுவர் ஓவியங்கள் சந்தேகத்துக்கிடமின்றி அவருடைய வெளிப்படுத்தும் திறனை பறைசாற்றுகின்றன. அவரது பல உருவப்படங்கள் நல்ல நிலையில் இருக்கின்றன. அதில் அவருடைய நுணுக்கமான கை வேலைப்பாடகள் வரைதல் நுட்பம் போன்றவை வாழ்கையின் முடிவு வரையிலும் நல்ல ஓவியங்களை படைத்துக்கொண்டே இருந்தார் என்பதை விளக்குகின்றன.
# நெசவு தலைப்புகள் பட்டியல்

- நெசவு
- துணி
- தையல்
- தையல் இயந்திரம்
- அமிலம்
- காரம்
- பஞ்சு
- துணிப்பகுப்பு
- நார்
- பட்டு
- செயற்கைத் துணி
- சாயம்
- கூடைநெசவு
- கம்பளம்
- தறி
- கைத்தறி நெசவு
- தையல்
- நூல்
- பதிகுற்றி அச்சீடு
- தார்க்குழல்
- பின்னற்கலை
- ஒடுங்கியபட்டி
# பொதிகை (பத்திரிகை)

**பொதிகை** கனடாவில் இருந்து 90களில் வெளிவந்த தமிழ் பத்திரிகை ஆகும். பல்வேறு தரப்பட்ட சமூகப் பிரச்சினைகளை எடுத்துரைத்தும், பல விடயங்களை விமர்சித்தும் இந்த பத்திரிகை வெளியிடப்பட்டது. இந்தப் பத்திரிகையின் விமர்சனப் போக்கை விரும்பாத சிலர் பொதிகை பத்திரிகையின் வினியோகத்தை தடுத்தால் பத்திரிகை வெளியிடுவது நின்றுவிட்டது.
# கொஸ்கியஸ்கோ மலை

**கொஸ்கியஸ்கோ மலை** அல்லது **கஸ்கியஸ்கோ மலை** (*Mount Kosciuszko* அல்லது *Mount Kosciusko*) என்பது ஆஸ்திரேலியாவின் நியூ சவுத் வேல்ஸ் மாநிலத்தில் பனி மலைகளில் அமைந்துள்ள மலை ஆகும். கடல் மட்டத்தில் இருந்து 2,228 மீட்டர்கள் (7,310 அடி) உயரமுள்ளது. இதுவே ஆஸ்திரேலியாவின் பெரு நிலப்பரப்பில் உள்ள மலைகளில் மிக உயரமான மலையாகும். போலந்தின் தேசியவீரரான தாடஸ் கொஸ்கியஸ்கோ நினைவாக போலந்து நாடுகாண் பயணியும் மலையேறியுமான "போல் எட்மண்ட் ஸ்திரிசெலெஸ்கி" என்பவரால் 1840 ஆண்டு கொஸ்கியஸ்கோ மலை என இம்மலைக்குப் பெயரிடப்பட்டது.  
இம்மலையின் உச்சியும் அதன் சூழவுள்ள பகுதிகளும் குளிர்காலங்களில் (பொதுவாக ஜூன் முதல் அக்டோபர் வரை) பனியால் மூடப்பட்டிருக்கும்.
# பீட்டர் பவுல் ரூபென்ஸ்

**பீட்டர் பவுல் ரூபென்ஸ்** (Peter Paul Rubens - ஜூன் 28, 1577 – மே 30, 1640) மிகவும் திறமை வாய்ந்த 17 ஆம் நூற்றாண்டைச் சேர்ந்த பிளெமிய பரோக் ஓவியரும், பகட்டுத் தன்மை கொண்ட பரோக் பாணியின் முன்னணி ஆதரவாளரும் ஆவார். பரோக் பாணி இயக்கம், நிறம், புலன் நுகர்ச்சி ஆகியவற்றுக்கு முக்கியத்துவம் வழங்கியது. இவர் சீர்திருத்தத்துக்கு எதிரான பலிபீட ஓவியங்கள், உருவப்படங்கள், நிலத்தோற்றங்கள், தொன்மங்கள் சார்ந்த வரலாற்று ஓவியங்கள் போன்றவற்றுக்குப் பெயர் பெற்றவர்.  
ஐரோப்பா முழுவதிலும் இருந்த பிரபுக்களாலும், ஓவியச் சேகரிப்பாளராலும் விரும்பப்பட்ட ஓவியங்களை உருவாக்கும் பெரிய கலைக் கூடமொன்றை நடத்தி வந்ததோடு, ரூபென்ஸ் ஒரு மனித நோக்கு அறிஞரும், ஓவியச் சேகரிப்பாளரும், இரு இராஜதந்திரியும் ஆவார். இவர் ஸ்பெயினின் அரசன் ஆறாவது பிலிப்பிடம் இருந்தும், இங்கிலாந்து அரசன் முதலாம் சார்லஸ் இடமிருந்தும் பிரபுப் பட்டம் பெற்றார்.
# பீட்டர் பவுல் ரூபென்ஸ்

## வரலாறு

### தொடக்க காலம்

ரூபென்ஸ் வெஸ்ட்பாலியாவில் உள்ள சீகென் என்னும் இடத்தில் பிறந்தார். இவரது தந்தை ஜான் ரூபென்ஸ் (Jan Rubens), தாயார் மரியா பைப்பெலிங்க்ஸ் (Maria Pypelincks). ஸ்பானிய நெதர்லாந்தை ஆல்பாவின் (Alba) டியூக் ஆண்ட காலத்தில் இடம் பெற்ற புரட்டஸ்தாந்தர்களுக்கு எதிராக இழைக்கப்பட்ட கொடுமைகளுக்குப் பயந்து, ஒரு கால்வினியரான பீட்டர் ரூபென்சின் தந்தையும், தாயும் 1568 ஆம் ஆண்டில், கொலோனுக்குத் தப்பி ஓடினர். ஜான் ரூபென்ஸ், சக்சனியின் அன்னாவுக்குச் சட்ட ஆலோசகராகவும், காதலியாகவும் ஆனார். ஒரேஞ்சின் முதலாம் வில்லியத்தின் இரண்டாம் மனைவியான அன்னாவின் சீகென்னில் இருந்த அரண்மனையிலேயே ஜான் ரூபென்ஸ் 1570ல் தங்கினார். அன்னாவுடனான தொடர்புக்காக ஜானுக்குச் சிறைத்தண்டனை கிடைத்தது. 1577ல் பீட்டர் பவுல் ரூபென்ஸ் பிறந்தார். அடுத்த ஆண்டில், குடும்பம் கொலோனுக்குத் திரும்பியது. ஜான் ரூபென்ஸ் இறந்து இரண்டு ஆண்டுகளுக்குப் பின்னர் 1589 ஆம் ஆண்டில், பீட்டர் ரூபென்ஸ் அவரது தாயாருடன் ஆன்ட்வேர்புக்குச் சென்றார். அங்கே பீட்டர் ஒரு கத்தோலிக்கராக வளர்க்கப்பட்டார். பீட்டர் ரூபென்சின் ஆக்கங்களில் மதம் முக்கிய இடத்தை வகித்ததுடன், பின்னாளில், இவர் கத்தோலிக்க சீர்திருத்த எதிர்ப்பு ஓவியப் பாணியின் முன்னணி ஓவியர்களில் ஒருவராகவும் விளங்கினார்.
# ஆன்டோனியோ விவால்டி

"சிவப்புக் குருவானவர்" என்னும் பட்டப் பெயர் கொண்ட, **ஆன்டோனியோ லூசியோ விவால்டி** (மார்ச் 4, 1678 – ஜூலை 28, 1741), ஒரு வெனிசியக் குருவானவரும், பரோக் இசையமைப்பாளரும், ஒரு புகழ் பெற்ற வயலின் கலைஞரும் ஆவார். இவர் வெனிஸ் குடியரசிலேயே பிறந்து வளர்ந்தார். *நான்கு பருவங்கள்* என்னும் நான்கு வயலின் இசை நிகழ்ச்சிகளைக் கொண்ட தொடரே பரவலாக அறியப்பட்டதும், மிகவும் புகழ் பெற்ற பரோக் இசை நிகழ்ச்சியும் ஆகும்.
# இங்மார் பேர்ஜ்மன்

**ஏண்ஸ்ட் இங்மார் பேர்ஜ்மன்** (Ernst Ingmar Bergman - 14 ஜூலை 1918 – 30 ஜூலை 2007) ஒன்பது தடவைகள் அக்கடமி விருதுக்கு நியமிக்கப்பட்ட சுவீடிய, திரைப்பட, மேடை நாடக, ஒப்பேரா இயக்குநர் ஆவார். மனித நிலைமைகள் பற்றிய தேடுதல்களில், ஊக்கமின்மை, மனக்கசப்பு, நகைச்சுவை, நம்பிக்கை போன்ற பல விடயங்களை இவர் தனது படங்களில் வெளிப்படுத்தினார். இவர் தற்காலத் திரைப்படத் துறையில் மிகப் பெரியவரும் மிகுந்த செல்வாக்கு உள்ளவருமான இயக்குனராகக் கருதப்படுகிறார்.  
62 திரைப்படங்களை இயக்கியுள்ள இவர், இவற்றுள் பலவற்றைத் தானே எழுதியும் இருக்கிறார். அத்துடன் 170க்கு மேற்பட்ட நாடகங்களையும் இயக்கினார். லிவ் உல்மன், பிபி அண்டர்சன், மக்ஸ் வொன் சிடோ போன்றவர்கள் இவரது அனைத்துலகப் புகழ் பெற்ற நடிகர்களுள் சிலராகும். இவரது படங்களில் பல இவரது சொந்த நாடான சுவீடனின் நிலத்தோற்றப் பின்னணியில் எடுக்கப்பட்டவை. இவருடைய படங்களின் கருக்கள் பெரும்பாலும், ஊக்கக்குறைவு, இறப்பு, நோய், துரோகம், பைத்தியம் போன்றவற்றுடன் தொடர்பானவை.  
பேர்க்மன் 60 ஆண்டுகளுக்கும் மேலாகச் செயல்பட்டு வந்தாலும், 1976 ஆம் ஆண்டில் வருமானவரி ஏய்ப்பு தொடர்பிலான குற்றவியல் விசாரணைகளினால் இவரது தொழில் பாதிப்புக்குள்ளானது. அக்காலத்தில், நிலுவையில் இருந்த படத்தயாரிப்பு வேலைகளைக் கைவிட்டதுடன், தனது கலைக் கூடத்தையும் மூடிவிட்டு எட்டு ஆண்டுகள் ஜேர்மனியில் மறைந்து வாழ்ந்தார்.
# இங்மார் பேர்ஜ்மன்

## வரலாறு

இங்மார் போர்ஜ்மன், சுவீடனில் உள்ள உப்சலாவில் பிறந்தார். தாயார் கரீன், தந்தையார் எரிக் பெர்க்மன். எரிக், லூதரன் மத குரு பின்னாளில் சுவீடன் அரசரின் மதகுருவாக இருந்தார். இங்மார், சமயத் தொடர்பான வடிவங்களுக்கும், கலந்துரையாடல்களுக்கும் நடுவில் வளர்ந்தார். தந்தையார் எரிக், ஒரு பழமைவாதியாகவும், தீவிரமான வலதுசாரி அரசியல் கருத்துக்களைக் கொண்டவராகவும் இருந்ததுடன், ஒரு கடும்போக்குக் கொண்ட தந்தையாகவும் இருந்தார். படுக்கையிலேயே சிறுநீர் கழித்துவிடுதல் போன்றவற்றுக்காகத் தான் இருட்டறைகளில் பூட்டி வைக்கப்பட்டதாக இங்மார் கூறியுள்ளார்.
# இங்மார் பேர்ஜ்மன்

## குடும்பம்

இங்மார் பேர்ஜ்மன் ஐந்து முறை திருமணம் செய்து கொண்டார்  
- 25 மார்ச் 1943 - 1945, நடன இயக்குநர் மற்றும் நடன கலைஞரான எல்சி ஃபிஷர் (1 மார்ச் 1918 - 3 மார்ச் 2006), (விவாகரத்து).
- குழந்தைகள்: லீனா பேர்ஜ்மன், நடிகை , 1943 இல் பிறந்தார்
- 22 ஜூலை 1945 - 1950, நடன இயக்குநர் மற்றும் திரைப்பட இயக்குனரான எல்லென் லுண்ட்ஸ்ட்ராம் (23 ஏப்ரல் 1919 - 6 மார்ச் 2007), (விவாகரத்து).
- குழந்தைகள்: ஈவா பெர்க்மேன், திரைப்பட இயக்குநர், 1945 ம் ஆண்டு பிறந்தார்
- ஜான் பேர்ஜ்மன், திரைப்பட இயக்குநர் (1946-2000)
- இரட்டையர் மாட்ஸ் மற்றும் அன்னா பேர்ஜ்மன், நடிகர் மற்றும் திரைப்பட இயக்குநர்களுமாகிய இருவரும் 1948 இல் பிறந்தனர்.
- 1951 - 1959, பத்திரிகையாளரான கன் குரூட் என்ற பெண்னை மணந்தார், (விவாகரத்து).
- குழந்தைகள்:இங்மார் பேர்ஜ்மன் ஜூனியர், விமான கேப்டன், பிறப்பு 1951.
- 1959 - 1969, கச்சேரி பியானோ வாசிப்பாளர் கேபி லாரெட்டி என்பவரை மணந்தார் (14 ஜூலை 1922 - அக்டோபர் 31, 2014),(விவாகரத்து).
- குழந்தைகள்:டேனியல் பேர்ஜ்மன், திரைப்பட இயக்குநர், 1962 ம் ஆண்டு பிறந்தார்.
- 11 நவம்பர் 1971 - 20 மே 1995, இங்க்ரிட் வான் ரோஸனை மணந்தார் (முதல் பெயர் கர்லோ).
- குழந்தைகள்:மரியா வான் ரோஸன், எழுத்தாளர், 1959 இல் பிறந்தார்.  
முதல் நான்கு திருமணங்கள் விவாகரத்து முடிவடைந்தன. கடைசியாக அவரது மனைவி இங்க்ரிட் 1995 ஆம் ஆண்டில் வயிற்று புற்றுநோய் காரணமாக 65 வயதில் இறந்தார். அவருடைய திருமணங்களை தவிர, நடிகைகள் ஹாரியட் ஆண்டெர்சன் (1952-55), பிபி ஆண்டெர்சன் (1955-59), மற்றும் லிவ் உல்மான் (1965-70) ஆகியோருடன் பெர்க்மேன் காதல் உறவுகளைக் கொண்டிருந்தார். லிவ் உல்மான்னுடன் எழுத்தாளர் லின் உல்மேனின் தந்தை ஆவார். எல்லாவற்றிலும், பேர்ஜ்மன்னுக்கு ஒன்பது பிள்ளைகள் இருந்தனர், இவர்களில் ஒருவர் அவரை முன்னிலைப்படுத்தினார். இறுதியில் பேர்ஜ்மன், லிவ் உல்மான்னைத் தவிர எல்லா தாய்மார்களையும் திருமணம் செய்து கொண்டார்.
ஆனால் அவரது கடைசி மனைவியான இங்க்ரிட் வான் ரோஸனுடனான திருமணத்திற்கு பன்னிரண்டு ஆண்டுகளுக்கு முன்பே அவர்களது மகள் பிறந்தார்.
# இங்மார் பேர்ஜ்மன்

## தொழில்

### திரைப்படப்பணி

பேர்ஜ்மேனின் திரைப்பட வாழ்க்கை 1941 ஆம் ஆண்டில் திரைக்கதை மறுபதிவு செய்தல் மூலம் தொடங்கியது. ஆனால் அவரது முதல் பெரிய சாதனை 1944 ஆம் ஆண்டில் அல்ஃப் ஸ்ஜ்பெர்க் இயக்கிய டார்மெண்ட் (Torment (a.k.a. Frenzy) என்ற திரைப்படத்திற்கு திரைக்கதை எழுதியதாகும். திரைக்கதை எழுதுவதுடன், அவர் படத்தின் உதவி இயக்குனராகவும் நியமிக்கப்பட்டார்.
அவரது இரண்டாவது சுயசரிதை புத்தகமான *“திரைப்படத்தில் என் வாழ்க்கையில்”* பேர்ஜ்மேன் படப்பிடிப்பில் தனது இயக்குநர் அறிமுகம் குறித்தும் விவரிக்கிறார்
# இங்மார் பேர்ஜ்மன்

## விமர்சனங்கள் மற்றும் செல்வாக்கு

நியூ யார்க் டைம்ஸின் டெர்ரென்ஸ் ராஃபர்டி 1960 கள் முழுவதும் பேர்ஜ்மன் பற்றி எழுதினார். "திரைப்படங்களின் ஆழமான கடைசி வார்த்தைகள் அழகானதாக கருதப்பட்டது, அவரது ஒவ்வொரு படைப்புகளும் நுணுக்கமான விவகாரம் பற்றிக் கூறி பகுப்பாய்வு செய்யப்பட்டது, அதன் அடையாளத்தைப் பற்றிய தனித்துவமான விவாதங்களில் விரிவுபடுத்தப்பட்டது. நவீன உலகில் கலைஞரின் தலைவிதி மற்றும் பல படத்தின் தன்மையால் நிர்ணயம் செய்யப்பட்டது. பல திரைப்படத் தயாரிப்பாளர்கள் பேர்ஜ்மனை பாராட்டியுள்ளனர், மேலும் சிலர் அவரது படைப்புகளின் செல்வாக்கினை மேற்கோளிட்டுள்ளனர்:  
- ஆண்ட்ரெய் டர்கோவ்ஸ்கி [42] பேர்ஜ்மனை மிகுந்த மரியாதை கொண்டவராகக் கருதினார். அவரும், ராபர்ட் ப்ரெஸ்சனும் அவருடைய இரண்டு விருப்பமான திரைப்படத் தயாரிப்பாளர்களாவர். "நான் இரண்டு பேரின் கருத்துகளில் மட்டுமே ஆர்வமாக உள்ளேன்: ஒருவர் ப்ரெஸ்சன் மற்றொருவர் பெர்க்மன்” என்று கூறுகிறார். பேர்ஜ்மேனின் செல்வாக்கு, டார்கோவ்ஸ்கியின் கடைசி படத்தில் பிரதிபலித்தது. ஸ்வென் நைக்விஸ்டுடன் ஸ்வீடனில் தயாரிக்கப்ட்ட படமான இதில் பேர்ஜ்மேனின் நீண்டகால ஒளிப்பதிவாளர், மற்றும் எர்லாண்ட் ஜோசப்சன் உட்பட பல பேர்ஜ்மேனின் அபிமான நடிகர்கள் நடித்தனர். இதேபோல் பேர்ஜ்மேனும் டர்கோவ்ஸ்கி மீது மிகவும் மரியாதை கொண்டிருந்தார்."
டர்கோவ்ஸ்கி எனக்கு சிறந்த இயக்குநர்” என்று குறிப்பிடுகிறார்
- பெட்ரோ அல்மோடார்வர்
- ஜீன் லூக் கோடார்ட்
- ராபர்ட் ஆல்ட்மான்
- ஆலிவர் ஆசாஸ்
- பிரான்சிஸ் ஃபோர்ட் கொப்போலா கூறியதாவது: "எந்நாளும் எனக்கு பிடித்தமானவர் பேர்ஜ்மேன். அவரது தயாரிப்புகள் உணர்வு, உணர்ச்சிககளை உள்ளடக்கியது. "
- கில்லர்மோ டெல் டோரோ "பெர்குமான் ஒரு கற்பனைவாதி - எனக்கு பிடித்தமானவர் - முற்றிலும் மெய்மறக்கச் செய்யும் திறமைசாலி" என புகழ்கிறார்.
- அஸ்கார் பர்ஹதி
- டோட் ஃபீல்ட் : "அவர் திரைக் கூட்டு மயக்க உணர்வுகளுக்குள் இழுத்துச்செல்லும் கால்வையை கட்டிய சுரங்கப்பாதை மனிதன்” என்று குறிப்பிடுகிறார்
- வூடி ஆலன் பேர்ஜ்மேனை " இயங்கு பட புகைப்படக் கருவியின் கண்டுபிடிப்பு காலத்திலிருந்தே மிகப் பெரிய திரைப்படக் கலைஞராக விளங்கினார் " என புகழ்கிறார். எனக்கு வைல்ட் ஸ்ராபெர்ரி பின் தி செவன்த் சீல் மற்றும் மந்திரவாதி போன்ற அவ்வகையாக படங்களின் முழு தொகுப்பும் வெளிவந்த பிறகு பேர்ஜ்மேன் ஒரு அதிசயம் நிகழ்த்தக்கூடிய திரைப்பட தயாரிப்பாளராக இருந்தார் என்று கூறினார்.
- க்ரிஸ்டோப் கிஸ்லோவ்ஸ்கி
- ஸ்டானலி குப்ரிக்
- பிரான்காயிஸ் ஒஸோன்
- லிவ் உல்மன்
# எரித மின்னஞ்சல்

**எரித மின்னஞ்சல்** (Email Spam) என்பது ஒரே மின்னஞ்சலை பெருந்தொகையானோருக்கு, அவர்கள் கேட்காமலேயே பொருட்கள் அல்லது சேவைகளை வழங்குவதற்கு வர்த்தக நோக்கில் அனுமதியின்றி அனுப்பப்படும் மின்னஞ்சல் ஆகும். எரித மின்னஞ்சல்கள் தேவையற்ற சுமையை இணையத்தில் விடுவதால், இணையப் போக்குவரத்து கூடி பண விரயம் ஏற்படுகிறது. தனிநபர்களுக்கும் எரித மின்னஞ்சல்கள் ஒரு சிலவற்றையாவது படிப்பதில் நேர விரயம் ஏற்படுகிறது.
# எரித மின்னஞ்சல்

## முதல் எரித மின்னஞ்சல்

முதல் எரித மின்னஞ்சல் ஆர்பாநெட் எனும் கணினி வலைப் பின்னலில் அனுப்பப்பட்டது. மே 3 ஆம் நாள் 1978 ஆம் ஆண்டில், கேரி துர்க் என்ற ஒருவர் தனது புதிய கணினிகள் பற்றி விளம்பரம் செய்வதற்காக, 393 நபர்களுக்கு ஒரு மின்னஞ்சல் அனுப்பினார்.
# ஜேம்ஸ் ஜோய்ஸ்

**ஜேம்ஸ் அகஸ்டீன் அலோசியஸ் ஜோய்ஸ்** (*James Joyce*) என்னும் முழுப்பெயர் கொண்ட **ஜேம்ஸ் ஜோய்ஸ்** அல்லது **ஜேம்ஸ் ஜாய்ஸ்** (2 பெப்ரவரி 1882 – 13 ஜனவரி 1941), ஒரு புலம்பெயர்ந்த ஐரிய எழுத்தாளர் ஆவார். இவர் 20 ஆம் நூற்றாண்டில் மிகச் செல்வாக்குள்ள எழுத்தாளர்களில் ஒருவரெனக் கருதப்படுகிறார். இவர் எழுதிய *உலிசெஸ்* (1922), அதைத் தொடர்ந்து வந்ததும் சர்ச்சைக்கு உள்ளானதுமான *பினகன்ஸ் வேக்* (1939), *டப்ளினர்ஸ்* என்னும் சிறுகதைத் தொகுப்பு (1914), ஒரு அரை குறைத் தன்கதையான *இளைஞனாக ஒரு கலைஞனின் வடிவம்* *(A Portrait of the Artist as a Young Man - 1916)* போன்றவற்றின் மூலம் இவருக்குப் பரவலான புகழ் கிடைத்தது.  
வளர்ந்த நிலையில் தனது வாழ்வின் பெரும் பகுதியை அயர்லாந்துக்கு வெளியிலேயே கழித்த போதும், ஜோய்சின் உளவியல் மற்றும் கற்பனைக் கதைகள் அனைத்தும் அவரது சொந்த நகரான டப்ளினிலேயே வேர்விட்டிருந்தன. இவரது கதைகளின் களங்களையும், கருப்பொருள்களையும் டப்ளினே அவருக்கு வழங்கியது. சொந்த இடத்துக்கு அவர் கொடுத்த நுணுக்கமான கவனம், தானாகவே நாடு கடந்து வாழ்ந்தமை, ஐரோப்பா முழுவதிலும், சிறப்பாகப் பாரிசில் அவருக்கு இருந்த செல்வாக்கு என்பன அவரை, ஒரு உலகம் தழுவியவராகவும், அதேநேரம் ஒரு குறிப்பிட்ட பகுதியின் மீது மட்டும் கவனத்தைச் செலுத்தியவராகவும் ஒரு முரண்பட்ட தோற்றத்தில் காட்டுகின்றன.
# ஜேம்ஸ் ஜோய்ஸ்

## கல்வி

ஜோய்ஸ் 1898 ஆம் ஆண்டில் நிறுவப்பட்ட டப்ளின் பல்கலைக்கழக கல்லூரியில் (UCD) சேர்ந்து ஆங்கிலம், பிரஞ்சு மற்றும் இத்தாலிய மொழி ஆகியவற்றைப் படித்தார். அவர் நகரின் நாடக மற்றும் இலக்கிய வட்டாரச் செயல்பாடுகளில் இறங்கினார்.
1900 ஆம் ஆண்டில் ஹென்ரிக் இப்சனின் *“வென் வி டெட் அவேக்கன்”* When We Dead Awaken என்ற நூலின் அவரது பாராட்டுப் பகுப்பாய்வு இதழ் ஒன்றில் விமர்சனம் வெளியிடப்பட்டது. இது அவரது முதல் வெளியீடாக இருந்தது, நார்வே நாட்டைச் சேர்ந்த ரசிகரிடமிருந்து இப்சென்னுக்கு வந்ததது பின்னர் அவர் நாடகவாதிகளிடமிருந்து நன்றி கடிதம் பெற்றார்.
இந்தக் காலகட்டத்தில் ஜாய்ஸ் பல கட்டுரைகளையும், குறைந்தபட்சம் இரண்டு நாடகங்களையும் எழுதினார். டப்ளின் பல்கலைக்கழக கல்லூரியில் அவருடைய நண்பர்கள் ஜாய்ஸின் படைப்புகளில் கதாபாத்திரங்களாகத் தோன்றினர். அவருடைய நெருங்கிய சக ஊழியர்களில் தலைமுறை தலைவர்கள், குறிப்பாக டாம் கெட்டி, பிரான்சிஸ் ஷீஹி-ஸ்கிஃபிங்டன் மற்றும் ஆலிவர் செயின்ட் ஜான் கோகார்தி ஆகியோர் அடங்குவர்.ஜாய்ஸ், நவம்பர் 1901 இல், தனது பத்திரிகையான ஐக்கிய ஐரிட்மன் பத்திரிகையில் ஆர்தர் க்ரிஃபித் என்பவரால் ஐரிஷ் மக்களுக்கு அறிமுகப்படுத்தினார்.  
ஜோய்ஸ் ஐரிஷ் இலக்கிய தியேட்டரில் ஒரு கட்டுரையை எழுதியிருந்தார், அவருடைய கல்லூரி இதழ் அதை அச்சிட மறுத்துவிட்டது. ஜோய்ஸ் அதை அச்சிட்டு விநியோகித்தார். க்ரிஃபித் தன்னை மாணவர் ஜேம்ஸ் ஜாய்ஸின் தணிக்கைக்கு ஒரு பகுதியை எழுதினார். 1901 ஆம் ஆண்டில், அயர்லாந்தின் தேசிய கணக்கெடுப்பு ஜேம்ஸ் ஜாய்ஸை ஆங்கில மற்றும் ஐரிஷ் மொழி பேசும் அறிஞராக அவரது தாய் மற்றும் தந்தை, ஆறு சகோதரிகள் மற்றும் ராயல் டெர்ரேஸில் உள்ள மூன்று சகோதரர்களுடன் (இப்போது இன்வெர்ன்ஸ் ரோட்), க்ளோன்டார்ஃப், டப்ளினில் வாழ்ந்ததாக குறிப்பிடப்பட்டுள்ளது.
# ஜேம்ஸ் ஜோய்ஸ்

## இறப்பு

ஜனவரி 11, 1941 அன்று, சூரிச்சில் உள்ள மருத்துவமனையில் வயிற்றுப்புண் துளை அறுவைசிகிச்சைக்காக ஜோய்ஸ் அனுமதிக்கப்பட்டார்.அவர் அடுத்த நாள் கோமாவில் விழுந்தார். ஜனவரி 13, 1941 அன்று 2 மணியளவில் விழித்திருந்தார், மறுபடியும் நனவு இழக்கும் முன்பு செவிலியரிடம் தனது மனைவி மற்றும் மகனை அழைத்து வருமாறு கோரினார். அவர் 15 நிமிடங்கள் கழித்து இறந்துவிட்டார், அவரது 59 வது பிறந்தநாளுக்கு ஒரு மாத காலத்திற்கு முன்னதாகவே இறந்துவிட்டார்.  
அவரது உடல் ஜூரிச்சில் உள்ள ஃப்ளந்தர்ன் கல்லறையில் அடக்கம் செய்யப்பட்டது.ஒரு சாதாரண கல்லறையில் முதலில் புதைக்கப்பட்ட அவர் 1966 ஆம் ஆண்டில் அமெரிக்கன் கலைஞரான மில்டன் ஹேபால்ட் அருகே இவரது சித்திரப்படுத்தப்பட்ட படம் மற்றும் அலங்காரத்துடன், மிக முக்கியமான "கௌரவமான கல்லறைக்கு" மாற்றப்பட்டது. சுவிட்சர்லாந்தில் இரண்டு மூத்த ஐரிஷ் தூதர்கள் இருந்தபோதிலும், ஜாய்ஸின் இறுதிச் சடங்கில் கலந்து கொள்ளவில்லை . அயர்லாந்தின் அரசாங்கம் பின்னர் ஜாய்ஸின் எஞ்சியுள்ள இடங்களைத் திரும்பப் பெற அனுமதிப்பதற்கான அவரது மனைவி நோராவின் கோரிக்கையை நிராகரித்தது. 1931 ல் அவர் திருமணம் செய்து கொண்ட நோரா, 10 வருடங்கள் பின்னர் உயிரோடு இருந்தார். அவர், 1976 இல் இறந்த அவர்களின் மகன் ஜியோர்ஜியோவைப் போலவே அவரும் ஜோய்ஸ் கல்லறையின் பக்கத்தில் புதைக்கப்பட்டார்
# ஜேம்ஸ் ஜோய்ஸ்

## தாக்கங்கள்

ஹோமர், அரிஸ்ட்டாட்டில், டான்டே அலிகியேரி, குஸ்தாவ் ஃபிளவ்பர்ட், பெர்சி பைஷ் ஷெல்லி, பென் ஜான்சன், தாமஸ் அக்குவைனஸ், வில்லியம் ஷேக்ஸ்பியர், ஜான் மில்ட்டன், பிரீட்ரிக் நீட்சே, எட்வார்டு டுஜாவின், ஹெண்ட்ரிக் இப்சன், ஜியோர்டானோ புரூனோ, ஜியாம்பட்ஸ்டா விகோ, அன்டன் செக்கோவ், லியோ டால்ஸ்டாய், ஆஸ்கார் வைல்ட், டபிள்யு. பி. யீட்ஸ்
# ஜேம்ஸ் ஜோய்ஸ்

## பின்பற்றுவோர்

சாமுவேல் பக்கட், ஹோர்ஹே லூயிஸ் போர்கேஸ், பிளான் ஓ பிரெயின், பவுல் அஸ்தர், சல்மான் ருஷ்டி, உம்பெர்த்தோ எக்கோ, வெர்ஜீனியா வூல்ஃப், டான் டெலிலோ, அந்தோனி பர்கஸ்,ஜோசப் கேம்பெல், வில்லியம் பால்க்னர், தாமஸ் பைச்சன், எட்கா ஓ பிரெயின், மார்டின் அமிஸ், ஜெமி ஓ நெயில், ஜார்ஜ் ஆர்வெல், பிரெட் ஸ்டன் எலிஸ், பிரண்டான் பேகன், ராபர்ட் ஆண்டன் வில்சன், மார்டின் ஓ கேதைன், ஜான் உப்டைக், சில்வியா பிளாத், ஜாக்குவஸ் டெரிடா, ஜாக்குவஸ் லகான்.
# ஜோசே சரமாகூ

**ஜோசே டி சூசா சரமாகூ** (*José Saramago* பி. நவம்பர் 16, 1922 - இ. ஜூன் 18, 2010), நோபல் பரிசு பெற்ற போர்த்துக்கேய எழுத்தாளரும், நாடகாசிரியரும், பத்திரிகையாளரும் ஆவார். உருவகத்தன்மை கொண்ட இவரது சில ஆக்கங்கள், வரலாற்று நிகழ்வுகளுக்கு மறைமுகமான நோக்கைக் கொடுப்பதுடன், அதிகாரபூர்வமாக வழங்கப்படும் செய்திகளுக்கு மாறாக மனிதநேயம் சார்ந்த நோக்குக்கு முக்கியத்துவம் கொடுக்கின்றன. சரமாகூவுக்கு 1998 ஆம் ஆண்டில் நோபல் பரிசு வழங்கப்பட்டது. 1992 ஆம் ஆண்டு, லிஸ்பனில், பிரீட்டாஸ் மாகல்ஹேயஸ் போன்ற வேறும் சிலருடன் சேர்ந்து *பண்பாட்டுப் பதுகாப்புக்கான தேசிய முன்னணி* என்னும் இயக்கத்தைத் தொடங்கினார். ஸ்பெயினின் கனரித் தீவுகளில் உள்ள லான்சரோட்டேயில் வாழ்ந்து வந்த இவர் ஜூன் 2010ல் மரணமடைந்தார்.
# ஜோசே சரமாகூ

## வரலாறு

சரமாகூ, போர்த்துக்கல் நாட்டின் தலைநகரான லிஸ்பனில் இருந்து வடகிழக்கில் 100 கிலோமீட்டர்களுக்கு அப்பால் ரீபாட்டேஜோ மாகாணத்தில் உள்ள சிறிய ஊரான அசின்ஹாகாவில் பிறந்தார். இவரது குடும்பம் நிலமற்ற குடியானவக் குடும்பம். இவர் தந்தையார் ஜோசே டி சோசா (José de Sousa), தாயார் மரியா டி பியடாடே (Maria de Piedade). *சரமாகூ* என்பது ஒரு காட்டு மூலிகைச் செடியைக் குறிக்கும் ஒரு சொல். இது இவருடைய தந்தையின் குடும்பத்தினருக்கு வழங்கப்பட்ட பட்டப் பெயர். ஆனால் தவறுதலாக பிறப்புப் பதிவின்போது இவர் பெயருடன் சேர்த்துக் கொள்ளப்பட்டது. 1924ல் சரமாகூவின் குடும்பம் லிஸ்பனுக்கு இடம் பெயர்ந்தனர். அங்கே இவரது தந்தை காவல்துறையில் ஒரு காவலராகப் பணியில் சேர்ந்தார். இவர்கள் தலைநகருக்குப் போன சில மாதங்களில் சரமாகூவின் அண்ணன் பிரான்சிஸ்கூ இறந்தார்.
# ஜோசே சரமாகூ

## வரலாறு

### படிப்பும் தொழிலும்

சரமாகூ ஒரு சிறந்த மாணவனாக இருந்தும் அவரது பெற்றோருக்கு அவரை கிராமர் பள்ளியில் படிக்கவைக்க முடியவில்லை. அதனால் அவரை 12 வயதில் தொழில்நுட்பப் பள்ளியில் சேர்த்துவிட்டனர். அங்கிருந்து படிப்பை முடித்து வெளியேறியதும், தானுந்து பழுதுபார்ப்பவராகப் பணியில் அமர்ந்து இரண்டு ஆண்டுகள் கடந்த பின்னர் ஒரு மொழிபெயர்ப்பாளர் ஆகவும், அதைத் தொடர்ந்து ஒரு பத்திரிகையாளர் ஆகவும் பணியாற்றினார். ஒரு செய்தி நாளேடு ஒன்றின் துணை ஆசிரியராகப் பணியாற்றி வந்த காலத்தில் 1975 ஆம் ஆண்டில் இடம்பெற்ற அரசியல் நிகழ்வுகள் காரணமாக அப்பதவியில் இருந்து விலக வேண்டியதாயிற்று. மீண்டும் சில காலம் மொழிபெயர்ப்பாளராகப் பணியாற்றிய பின், ஒரு எழுத்தாளராகத் தனக்கு வேண்டிய வருமானத்தைப் பெற்றுக்கொள்ளக் கூடிய நிலையை எய்தினார். சரமாகூ 1944 ஆம் ஆண்டில் இல்டா ரேயிஸ் என்பவரைத் திருமணம் செய்திருந்தார். அவர்களது ஒரே பிள்ளை 1944 ஆம் ஆண்டு பிறந்தது. 1988 ஆம் ஆண்டு, அவரது நூல்களை ஸ்பானிய மொழியில் மொழிபெயர்த்தவரான பத்திரிகையாளர் பிலார் டெல் ரியோ என்பவரைத் திருமணம் செய்து வாழ்ந்து வருகிறார்.
# ஜோசே சரமாகூ

## வரலாறு

### பால்தாசர் அண்ட் பிளிமுண்டா

சரமாகூ தனது ஐம்பது வயதின் நடுப்பகுதியில் இருந்தபோதே அவருக்கு உலக அளவிலான கவனம் கிடைத்தது. இவரது வெளியீடான *பால்தாசர் அண்ட் பிளிமுண்டா* என்னும் நூலே இவருக்கு உலக அளவில் வாசகர்களை உருவாக்கியது. இந்தப் புதினத்துக்கு போர்த்துக்கேய "பென் கிளப்"பின் விருதும் கிடைத்தது. சரமாகூ 1969 ஆம் ஆண்டிலிருந்து போர்த்துக்கேயப் பொதுவுடமைக் கட்சியில் உறுப்பினராகவும் இருந்து வருவதுடன் இவர் ஒரு இறைமறுப்பாளரும் ஆவார். இவரது கருத்துக்கள், சிறப்பாக, *யேசு கிறிஸ்துவின் கூற்றுப்படி நற்செய்தி* என்னும் அவரது நூல் வெளிவந்த பின்னர், போர்த்துக்கலில் பெருமளவு சர்ச்சைகளையும் ஏற்படுத்தின. நாட்டின் கத்தோலிக்க சமூகத்தினர் சரமாகூ யேசுவைத் தவறு செய்யக்கூடிய மனிதனாகக் காட்டியதையிட்டுப் பெரும் கோபமடைந்தனர். போர்த்துக்கலின் பழமைவாத அரசு, இவரது நூல் கத்தோலிக்கரைப் புண்படுத்துகிறது என்று கூறி அதனை ஐரோப்பிய இலக்கியப் பரிசுக்குப் போட்டியிடுவதைத் தடை செய்யும் என்பதனால், அவரும் மனைவியும் கனரித் தீவுகளில் உள்ள லான்சரோட்டேக்கு இடம் பெயர்ந்தனர்.
# ஜோசே சரமாகூ

## வரலாறு

### அரசியல் சர்ச்சைகள்

லெபனானிலும், பாலஸ்தீனத்திலும் இஸ்ரேலின் நடவடிக்கைக்கு எதிர்ப்புத் தெரிவித்ததன் மூலமும் இவர் சர்ச்சையை உருவாக்கினார். 2002 ஆம் ஆண்டில், எல் பாரிஸ் என்னும் அனைத்துலக ஸ்பானிய மொழிப் பத்திரிகையில், யூதாயிசத்தின் காரணமாகவே இஸ்ரேல் பாலஸ்தீனியர்களைக் கொடுமைப் படுத்துகிறது என்று எழுதினார். 2006 ஆம் ஆண்டில் இடம்பெற்ற லெபனான் போரின் போது, இவர், தாரிக் அலி, ஜான் பர்கர், நோம் சொம்ஸ்கி, எடுவர்டோ கலியானோ, நவோமி கிளயேன், ஹரோல்ட் பின்ட்டர், அருந்ததி ராய், ஹோவார்ட் சின் ஆகியோடுடன் சேர்ந்து அறிக்கையொன்றில் கையெழுத்து இட்டார். இதில் அவர்கள், இஸ்ரேலின் நீண்டகால இராணுவ, பொருளாதார, புவியியல் நடவடிக்கைகளின் அரசியல் நோக்கம் பாலஸ்தீனத் தேசத்தை அழிப்பதைத் தவிர வேறொன்றும் இல்லை என்று குறிப்பிட்டிருந்தனர்.
# தமிழ் சோர்ஸ்

**தமிழ் சோர்ஸ்** என்பது கனடாவில் வெளிவரும் தமிழ் மாத இதழ். சோர்ஸ் என்பது Source என்ற ஆங்கில சொல்லின் தமிழ் ஒலிபெயர்ப்பு ஆகும். தமிழில் ஊற்று அல்லது மூலம் என்று பொருள் தருகிறது. தரமான தாளில் அச்சிடப்படும் இந்த இதழ் இலவசமாக விநியோகிக்கப்படுகிறது. இதில் அரசியல், போர் நிலவரங்கள், தகவல் கட்டுரைகள், சினிமா, ராசி பலன், "தமிழன் பதில்கள்" என பல தரப்பட்ட ஆக்கங்கள் வெளிவருகின்றன.
# ஒரு பேப்பர்

**ஒரு பேப்பர்** இலண்டனிலிருந்து 2004ம் ஆண்டிலிருந்து தொடர்ச்சியாக மாதம் இருமுறை வெளியிடப்படும் தமிழ்ப் பத்திரிகை ஆகும். இது கனடா மற்றும் ஐரோப்பிய நாடுகள் சிலவற்றிலும் வெளியிடப்படுகிறது. இந்த இதழ் அதன் நகைச்சுவை கலந்த ஆக்கங்களுக்காக அறியப்பட்டது. இதன் பல கட்டுரைகளில் ஈழத்து பேச்சு நடை பயன்படுத்தப்படுவதும் ஒரு சிறப்பு ஆகும்.
# விளாதிமிர் நபோக்கோவ்

**விளாதிமிர் விளாடிமிரோவிச் நபோக்கோவ்** (*Vladimir Vladimirovich Nabokov*, ரஷ்ய மொழி: Влади́мир Влади́мирович Набо́ков, – ஜூலை 2, 1977), ஒரு பன்மொழித் திறமை கொண்ட ரஷ்ய-அமெரிக்கப் புதின எழுத்தாளரும், சிறுகதை எழுத்தாளரும் ஆவார். தனது முதல் ஒன்பது புதினங்களையும் ரஷ்ய மொழியிலேயே எழுதிய நபோக்கோவ் பின்னர் ஆங்கிலத்தில் எழுதி உலகப் புகழ் பெற்றார். இவர் பூச்சியியலிலும் பங்களிப்புச் செய்துள்ளதுடன், சதுரங்கப் புதிர்களிலும் ஆர்வம் காட்டினார். *லொலித்தா* (1955) என்னும் புதினமே இவரது மிக முக்கியமான புதினமாகச் சுட்டிக்காட்டப்படுகின்றது.
# விளாதிமிர் நபோக்கோவ்

## வரலாறு

### ரஷ்யாவில் இருந்த காலம்

நபோக்கோவ் 1899 ஆம் ஆண்டு ஏப்ரல் 22 ஆம் தேதி தனது பெற்றோரின் ஐந்து பிள்ளைகளுள் மூத்தவராகப் பிறந்தார். இவரது தந்தை விளாதிமிர் திமித்ரியேவிச் நபோக்கோவ் ஒரு தாராண்மைவாதச் சட்ட அறிஞரும், அரசியல்வாதியும், பத்திரிகையாளரும் ஆவார். தாயார் பெயர் எலெனா இவானோவ்னா ரூக்காவிஷ்விகோவா. இவரது குடும்பம் செயின்ட் பீட்டர்ஸ்பர்க்கில் இருந்த செல்வச் செழிப்புமிக்க, பிரபுத்துவக் குடும்பங்களுள் ஒன்று. இவர் தனது குழந்தைப் பருவத்தையும் இளமைப் பருவத்தையும் நகருக்குத் தெற்கே சிவர்ஸ்காயா என்னும் இடத்திற்கு அருகில் இருந்த *வியாரா* என்னும் நாட்டுப்புற பண்ணையில் கழித்தார்.  
"முழுமையானது" என அவராலேயே விவரிக்கப்பட்ட நபோவோவின் பிள்ளைப் பருவம், பல வழிகளில் குறிப்பிடத்தக்கது. இவரது குடும்பத்தில் ரஷ்ய மொழி, ஆங்கிலம், பிரெஞ்சு மொழி ஆகியவற்றைப் பேசி வந்தனர். இதனால், நபோக்கோவ் சிறுவயது முதலே மும்மொழியாளராக இருந்தார். நபோக்கோவ் ரஷ்ய மொழியை எழுதவும் வாசிக்கவும் கற்கும் முன்னரே ஆங்கிலத்தை எழுத வாசிக்கக் கூடியவராக இருந்தார். தன்வரலாற்று நினைவுகளை நூலாக எழுதிய நபோக்கோவ் தனது சலுகைகள் கொண்ட இளமைக்கால விவரங்கள் பலவற்றை விரிவாக விளக்கியுள்ளார். தனது இளமைக் காலத்தை மிகத் தெளிவாக நினைவுக்குக் கொண்டுவரக்கூடிய அவரது திறமை, அவர் நிரந்தரமாக நாடுகடந்து வாழ்ந்த காலத்தில் அவருக்கு மிகவும் உதவியது. அத்துடன் அவரது முதல் நூலான *மேரி* இலிருந்து பிற்கால நூல்கள் வரையிலான ஆக்கங்களுக்கான கருப்பொருளை வழங்குவதிலும் அவருக்கு இது உதவியாக அமைந்தது. இவரது குடும்பம் பெயரளவில் மரபுவாதக் குடும்பமானாலும், அவர்களுக்குச் மதத்தில் பெருமளவு ஆர்வம் இருந்ததில்லை. 1916 ஆம் ஆண்டில் இவருடைய உறவினர் மூலமாக இவருக்கு, வியாராவுக்கு அண்மையில் இருந்த ரொஸ்டெஸ்ட்வீனோ எஸ்டேட் என்னும் சொத்து கிடைத்தது. ஆனால் அடுத்த ஆண்டு நடைபெற்ற புரட்சியின்போது அதை அவர் இழந்தார். இதுவே அவர் தனது வாழ்நாளில் சொந்தமாக வைத்திருந்த ஒரேயொரு வீடு ஆகும்.
செயிண்ட் பீட்டர்ஸ்பர்க்கில் உள்ளது.]]
# விளாதிமிர் நபோக்கோவ்

## வரலாறு

### அமெரிக்காவில்

நபோக்கோ குடும்பத்தினர் அமெரிக்காவில், மான்ஹட்டனில் தங்கினர். நபோக்கோவ் இயற்கை வரலாற்றுக்கான அமெரிக்க அருங்காட்சியகத்தில் பணிக்குச் சேர்ந்தார். எட்மண்ட் வில்சன் என்பவரைச் சந்தித்து அவரது நண்பரானார். இவரே நபோக்கோவின் ஆக்கங்களை அமெரிக்கப் பத்திரிகையாசிரியர்களுக்கு அறிமுகப்படுத்தியவர்.  
நபோக்கோவ் 1941 ஆம் ஆண்டு, வெலெஸ்லிக் கல்லூரியில் ஒப்பீட்டு இலக்கிய விரிவுரையாளராகச் சேர்ந்தார். இவருக்காகவே உருவாக்கப்பட்ட இப்பதவி, தேவையான வருமானத்தை வழங்கியதுடன், எழுதுவதற்குத் தேவையான நேரத்தையும் கொடுத்தது. வெலெஸ்லிக் கல்லூரியில் ரஷ்ய மொழிப் பிரிவை உருவாக்கியவர் இவரே. அங்கே 19 ஆம் நூற்றாண்டின் முக்கிய ரஷ்ய எழுத்தாளர்கள் பற்றி இவர் ஆற்றிய விரிவுரைகள் பெரிதும் போற்றப்பட்டவை. 1941-42 காலப்பகுதியில் நபோக்கோவ் குடும்பத்தினர் மசசூசெட்சிலுள்ள வெலெஸ்லியில் வாழ்ந்தனர். பின்னர் 1942 செப்டெம்பரில் மசசூசெட்சின் கேம்பிரிட்ஜுக்கு இடம் மாறிய இவர்கள் 1948 ஜூன் வரை அங்கேயே இருந்தனர். ஐக்கிய அமெரிக்கா முழுவதிலும் ஒரு விரிவுரைப் பயணம் சென்ற நபோக்கோவ், 1944-45 கல்வியாண்டில் ரஷ்ய மொழி விரிவுரையாளராக மீண்டும் வெலெஸ்லிக்கு வந்தார். 1945 ஆம் ஆண்டில் அமெரிக்கக் குடிமகனாகப் பதிவு செய்துகொண்ட அவர், 1947-48 கல்வியாண்டு வரை அக்கல்லூரியின் ரஷ்ய மொழிப் பிரிவின் ஒரே உறுப்பினராக ரஷ்ய மொழி, ரஷ்ய இலக்கியம் ஆகியவற்றில் பாடநெறிகளை நடத்தி வந்தார். இவரது பாடம் நடத்தும் முறைக்காகவும், போர்க் காலத்தில் ரஷ்யா தொடர்பான எல்லா விடயங்களிலும் பொதுவாக இருந்த ஆர்வம் காரணமாகவும் இவரது விரிவுரைகள் பெரிதும் விரும்பப்பட்டன. அதே வேளை ஹாவார்ட் பல்கலைக் கழகத்தின் ஒப்பீட்டு விலங்கியல் அருங்காட்சியகத்தில் பூச்சியகத்தின் (*lepidoptery*) பொறுப்பாளராகவும் அவர் பணியாற்றி வந்தார். மொரிஸ் பிஷப் என்பவர் கொடுத்த ஊக்கம் காரணமாக, நபோக்கோவ் 1948ல் வெலெஸ்லியை விட்டு விலகி ரஷ்ய இலக்கியம், ஐரோப்பிய இலக்கியம் ஆகியவற்றைக் கற்பிப்பதற்காக கோர்னல் பல்கலைக்கழகத்தில் சேர்ந்தார்.  
ஒவ்வொரு கோடையிலும் பட்டாம்பூச்சி சேகரிப்பை மேற்கொள்ளும் நபோக்கோவ். அவ்வாறான ஒரு பயணத்தில் மேற்கு ஐக்கிய அமெரிக்காவுக்குச் சென்றிருந்தபோதே தனது *லொலித்தா* என்னும் புதினத்தை எழுதினார். நபோக்கொவ் மகிழுந்து ஓட்டக் கற்றுக்கொள்ளவில்லை. அவரது மனைவியான வேராவே அவரது வண்டியை ஓட்டுவது வழக்கம். முற்றுப் பெறாத *லொலித்தா*வின் பிரதிகளை நபோக்கோவ் எரித்துவிட முற்பட்டபோது அதனைத் தடுத்தவர் வேராவே எனப்படுகின்றது. தனது வாழ்க்கையில் சந்தித்த பெண்களுள் மிகவும் நகைச்சுவை உணர்வு பொருந்தியவர் வேரா என நபோக்கோவ் குறிப்பிட்டார். 1953 ஜூனில், நபோக்கோவ் குடும்பத்துடன் ஒரிகனில் உள்ள ஆஷ்லாந்துக்கு வந்தார். அங்கே, தெற்கு ஒரிகன் கல்லூரியில் பணியாற்றிய பேராசிரியர் டெய்லர் என்பவரின் வீட்டை வாடகைக்குப் பெற்று வாழ்ந்தனர். அங்கிருந்தபடியே நபோக்கோவ் *லொலித்தா* புதினத்தை எழுதி முடித்து, *பெனின்* (Pnin) என்னும் அடுத்த புதினத்தையும் எழுதத் தொடங்கினார். பட்டாம்பூச்சிகள் பிடிப்பதற்காக அருகில் இருந்த மலைப்பகுதிகளில் அலைந்து திரிந்த அவர் *ஒரிகனில் எழுதிய வரிகள்* *(Lines Written in Oregon)* என்ற கவிதை ஒன்றையும் எழுதினார். 1953 அக்டோபர் முதலாம் தேதி நபோக்கோவும் அவரது குடும்பமும் நியூ யார்க்கிலுள்ள இத்தாக்காவுக்குச் சென்றனர்.
# விளாதிமிர் நபோக்கோவ்

## வரலாறு

### மாண்ட்ரியூவில்

இவரது *லொலித்தா* புதினம் பொருளாதார வெற்றி அடைந்ததைத் தொடர்ந்து, ஐரோப்பாவுக்குச் சென்று அங்கே எழுதுவதற்காகவே நேரத்தைச் செலவிடும் வாய்ப்பு நபோக்கோவுக்குக் கிடைத்தது. 1961 அக்டோபரில், நபோக்கோவும், வேராவும் சுவிட்சர்லாந்தின் மாண்ட்ரியுசில் உள்ள மாண்ட்ரியூ பலஸ் விடுதியில் தங்கினர். நபோக்கோவின் இறுதிக்காலம் வரை அவர்கள் அங்கேயே தங்கியிருந்தனர். அங்கே இவர்களது ஆறாம் மாடி அறையிலிருந்து, தனது நடவடிக்கைகளை மேற்கொண்டிருந்ததுடன், பட்டாம்பூச்சி பிடிப்பதற்காக ஆல்ப்ஸ், கோர்சிக்கா, சிசிலி ஆகிய பகுதிகளுக்கும் பயணித்தார். 1976 ஆம் ஆண்டில் அடையாளம் காணப்படாத காய்ச்சலுடன் மருத்துவமனையில் சிகிச்சைபெற்று வெளியேறியவர், பின்னர் மீண்டும் 1977ல் அங்கே சேர்க்கப்பட்டார். அவ்வாண்டு ஜூலை 2ஆம் திகதி நபோக்கோவ் காலமானார். அவருடைய உடல் எரிக்கப்பட்டு, மாண்ட்ரியுவில் உள்ள கிளாரன்ஸ் இடுகாட்டில் புதைக்கப்பட்டது.  
இவர் இறந்தபோது *உண்மையான லோரா* *(The Original of Laura)* என்னும் புதினத்தை எழுதிக்கொண்டிருந்தார். மனைவி வேராவுக்கும், மகன் திமீத்ரிக்கும் நபோக்கோவின் இலக்கியச் சொத்துரிமை வழங்கப்பட்டிருந்தது. எழுதி முடிக்கப்படாத தனது கடைசிப் புதினத்தின் கையெழுத்துப் பிரதிகளை எரித்து விடுமாறு நபோக்கோவ் கூறியிருந்தும், அவரது கடைசி ஆக்கத்தை எரித்துவிட மனமில்லாமல் சுவிஸ் வங்கியின் காப்பறையில் அதனை வைத்துள்ளனர். இதன் சில பகுதிகள் நபோக்கோவ் பற்றி ஆய்வு செய்யும் அறிஞர்களுக்குக் காட்டப்பட்டுள்ளன. நபோக்கோவின் இந்த இறுதிப் புதினம் வெளியிடப்படும் என திமீத்ரி 2008 ஏப்ரலில் அறிவித்தார்.
# விளம்பரம் (இதழ்)

**விளம்பரம்** கனடாவில் மாதம் இருமுறை வெளிவரும் தமிழ் இதழ் ஆகும். விளம்பரம் என்று பெயர் தாங்கி வந்தாலும் மற்ற பல இலவச பத்திரிகைகளை விட பல தரமான கட்டுரைகளை இது வெளியிடுகிறது. இவ்விதழ் 1991-ம் ஆண்டு மார்ச் முதல் திகதியில் இருந்து தொடர்ந்து வெளிவருகிறது.  
கனடா மற்றும் உலகின் பல்வேறு பகுதிகளில் இருந்து எழுத்தாளர்கள் மற்றும் துறைசார் வல்லுநர்களின் ஆக்கங்கள், அரசியல், அறிவியல், விளையாட்டு, மாணவர் பகுதி, திரைத்துறை போன்ற பல்வேறு துறைகளும் கனடிய வரி, வீடு மற்றும் அடமானம் குறித்த கட்டுரைகளும் இதில் இடம்பெற்றுள்ளது.
# 2008 அசாம் குண்டுவெடிப்புகள்

**2008 அசாம் குண்டுவெடிப்புகள்** என்பது 2008இல் அக்டோபர் 30ஆம் தேதி இந்தியாவின் அசாம் மாநிலத்தில் நடந்த தொடர் குண்டுவெடிப்புகளை குறிக்கும். குவஹாத்தியிலும் புறநகரங்களிலும் வெடித்த குண்டுகளால் குறைந்தது 81 மக்கள் கொல்லப்பட்டனர். மேலும் 470 மக்கள் படுகாயம் அடைந்தனர். மொத்தத்தில் 18 குண்டுகள் வெடித்தன. அசாம் வரலாற்றில் இதுவே மிகக் கடுமையான தாக்குதல் ஆகும். அசாம் ஐக்கிய விடுதலை முன்னணி, ஹூஜி, இந்திய முஜாஹிதீன் ஆகிய அமைப்புகள் சந்தேகிக்கப்பட்டன. அக்டோபர் 2008இல் ஏழு மாநிலங்களில் நடந்த குண்டுத் தாக்குதல்களில் இது மூன்றாவது ஆகும்; இதற்கு முன்னர் அகர்தலா மற்றும் இம்பால் நகரங்களிலும் குண்டுத் தாக்குதல்கள் ஏற்பட்டன.
# அசாம் ஐக்கிய விடுதலை முன்னணி

**அசாம் ஐக்கிய விடுதலை முன்னணி** (*United Liberation Front of Assam*) அல்லது **யூஎல்எஃப்ஏ** (ULFA) இந்தியாவின் அசாம் மாநிலத்தில் ஒரு போராளி அமைப்பாகும். 1979இல் உருவாக்கப்பட்டு 1990 முதல் இந்திய இராணுவத்திற்கு எதிராக தாக்குதல்கள் நடத்தியிருக்கிறது. பாரேஷ் பாருவா இவ்வமைப்பின் தலைவர் ஆவார். இந்தியாவால் இவ்வமைப்பு பயங்கரவாத அமைப்பு என்று தெரிவிக்கப்படுகிறது.
# வார்ப்புரு:JanuaryCalendar2009Source

| align= << | **} ஜனவரி }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| &nbsp; | 1 | 2 | 3 |  |  |  |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| &nbsp; |  |  |  |  |  |  |
| } | } |  |  |  |  |  |
# சனவரி 2009

**ஜனவரி 2009**, 2009 ஆம் ஆண்டின் முதலாவது மாதமாகும். இம்மாதம் ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி தை மாதம் ஜனவரி 14 இல் தொடங்கி பெப்ரவரி 15 ஞாயிற்றுக்கிழமை முடிவடைந்தது.
# சனவரி 2009

## சிறப்பு நாட்கள்

- ஜனவரி 1 - புத்தாண்டு நாள்
- ஜனவரி 1 - திருவெம்பாவை ஆரம்பம்
- ஜனவரி 7 - வைகுண்ட ஏகாதசி
- ஜனவரி 7 - கிறிஸ்துமஸ் (மரபுவழி)
- ஜனவரி 10 - பூரணை
- ஜனவரி 13 - போகி
- ஜனவரி 14 - பழைய புத்தாண்டு நாள் (மரபுவழி)
- ஜனவரி 14 - தமிழ்ப் புத்தாண்டு நாள்
- ஜனவரி 14 - தைப்பொங்கல்
- ஜனவரி 15 - மாட்டுப் பொங்கல்
- ஜனவரி 15 - திருவள்ளுவர் ஆண்டு (2040) பிறப்பு
- ஜனவரி 16 - காணும் பொங்கல்
- ஜனவரி 25 - அமாவாசை
- ஜனவரி 26 - இந்தியக் குடியரசு நாள்
- ஜனவரி 26 - உலக சுங்கத்துறை நாள்
- ஜனவரி 26 - ஆஸ்திரேலியா நாள்
- ஜனவரி 30 - மகாத்மா காந்தி நினைவு நாள்
- ஜனவரி 30 - உலக தொழுநோய் ஒழிப்பு நாள்
# சனவரி 2009

## இறப்புகள்

- ஜனவரி 8 - லசந்த விக்கிரமதுங்க, இலங்கை ஊடகவியலாளர் (பி. 1958)
- ஜனவரி 12 - புலோலியூர் தம்பையா, ஈழத்து எழுத்தாளர்
- ஜனவரி 17 - கமில் சுவெலபில், செக் நாட்டுத் தமிழறிஞர் (பி. 1927)
- ஜனவரி 31 - நாகேஷ், நகைச்சுவை நடிகர் (பி. 1933)
# வடக்கு வாசல்

| *வடக்கு வாசல்* |  |  |
| --- | --- | --- |
| **வெளியீட்டாளர்** | யதார்த்தா கே.பென்னேஸ்வரன் |  |
| **இதழாசிரியர்** | யதார்த்தா கே.பென்னேஸ்வரன் |  |
| **வகை** | தமிழ் இலக்கிய இதழ் |  |
| **வெளியீட்டு சுழற்சி** | மாதம் ஒரு முறை |  |
| **முதல் இதழ்** | செப்டம்பர் 11, 2005. |  |
| **நிறுவனம்** | வடக்கு வாசல் பதிப்பகம் |  |
| **நகரம்** | தில்லி |  |
| **மாநிலம்** | தில்லி |  |
| **நாடு** | இந்தியா |  |
| **தொடர்பு முகவரி** | Vadakku Vaasal Publications
(வடக்கு வாசல் பதிப்பகம்),
5A/11032, Second Floor,
Gali No.9, Sat Nagar,
Karol Bagh,
New Delhi-110 005.
India. |  |
| **வலைப்பக்கம்** | www.vadakkuvaasal.com | } |  
**வடக்கு வாசல்** என்பது இந்தியத் தலைநகர் தில்லியில் இருந்து செப்டம்பர் 11, 2005 முதல் வெளிவரும் தமிழ் மாத இதழ். இதன் ஆசிரியராக யதார்த்தா கே. பென்னேஸ்வரன் இருந்து வருகிறார். வாழ்வியல், இசை, கதை, கவிதை, அஞ்சலி, அறிவுரை, மதிப்பீடு என பல்வேறு ஆக்கங்களைத் தாங்கி இந்த இதழ் வெளிவருகிறது. ஆ. ப. செ. அப்துல் கலாம், ய. சு. ராஜன் போன்ற அறிவியலாளர்களின் கவனத்தையும் இந்த இதழ் பெற்றுள்ளது.
# ஆகுஸ்டஸ் மலை

**ஆகுஸ்டஸ் மலை தேசிய பூங்கா** (*Mount Augustus National Park*) மேற்கு ஆஸ்திரேலியா தலைநகர் பேர்த் நகரில் இருந்து 852 கி.மீ. வடக்கே அமைந்துள்ளது. இப்பூங்காவில் அமைந்துள்ள ஆகுஸ்டஸ் மலை உள்ளூர் தொல்குடி மக்களான வஜாரிகளினால் *பரிங்குரா* என அழைக்கப்படுகிறது.
# ஆகுஸ்டஸ் மலை

## ஆகுஸ்டஸ் மலை

ஆகுஸ்டஸ் மலை கடல் மட்டத்தில் இருந்து 1105 மீட்டர் உயரத்திலும், அல்லது அதனைச் சூழவுள்ள தரைப்பகுதியில் இருந்து 860 மீ உயரத்திலும் அமைந்துள்ளது. இதன் பரப்பளவு 47.95 கி.மீ.². இம்மலை உலகின் மிகப்பெரிய ஒரே பாறையினாலான கற்பாறை எனக் கருதப்படுகிறது. ஆனாலும், ஆஸ்திரேலியாவின் உலூரு என்ற மலையும் இதற்கென உரிமை கோரி வருகிறது.
# ஆகுஸ்டஸ் மலை

## ஐரோப்பிய வரலாறு

1858 ஆம் ஆண்டு ஜூன் 3 ஆம் நாள் இதன் உச்சியை *பிரான்சிஸ் தொமஸ் கிரெகரி* என்பவர் அடைந்தார். இவரே இம்மலையில் ஏறிய முதலாவது ஐரோப்பியர் ஆவார். இவரது சகோதரர் *சேர் ஆகுஸ்டஸ் சார்ல்ஸ் கிரெகரி* (1819-1905) என்பவரின் நினைவாக இம்மலைக்கு ஆகுஸ்டஸ் மலை என இவர் பெயரிட்டார்.
# மோசன் மலை

**மோசன் மலை** (*Mawson Peak*) என்பது தெற்கு பெருங்கடலில் ஆஸ்திரேலியாவின் வெளிவாரிப் பிரதேசமான ஹேர்ட் தீவில் அமைந்துள்ளது. இதுவே ஆஸ்திரேலிய நாட்டின் அதிஉயர் மலையாகும். பிக் பென் மலைத்தொடரின் ஒரு பகுதியான இது ஒரு உயிர்ப்புள்ள எரிமலை ஆகும். 1929 ஆம் ஆண்டில் இத்தீவுக்குப் பயணம் மேற்கொண்ட சேர் டக்லஸ் மோசன் என்பவரின் நினைவாக இம்மலைக்கு மோசன் மலை எனப் பெயரிடப்பட்டது.
# திருப்பூர் மாவட்டம்

**அமராவதி அணை**  
| - | திருப்பூர் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திருப்பூர் |  |
| **பகுதி** | கொங்கு நாடு |  |
| **ஆட்சியர்** | தா. கிறிஸ்துராஜ், இ. ஆ. ப |  |
| '''காவல்துறைக்
கண்காணிப்பாளர்''' | திரு கோ. சசாங் சாய்
இ.கா.ப |  |
| **மாநகராட்சி** | 1 |  |
| **நகராட்சிகள்** | 6 |  |
| **வருவாய் கோட்டங்கள்** | 3 |  |
| **வட்டங்கள்** | 9 |  |
| **பேரூராட்சிகள்** | 14 |  |
| **ஊராட்சி ஒன்றியங்கள்** | 13 |  |
| **ஊராட்சிகள்** | 265 |  |
| **வருவாய் கிராமங்கள்** | 350 |  |
| **சட்டமன்றத் தொகுதிகள்** | 8 |  |
| **மக்களவைத் தொகுதிகள்** | 1 |  |
| **பரப்பளவு** | 5087.26 ச.கி.மீ. |  |
| **மக்கள் தொகை** | 24,79,052 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 641 601 |  |
| **தொலைபேசிக் குறியீடு** | 0421 |  |
| **வாகனப் பதிவு** | TN-39, TN-42, TN-78 |  |
| **பாலின விகிதம்** | 989 ♂/♀ |  |
| **கல்வியறிவு** | 78.68% |  |
| **இணையதளம்** | tiruppur | } |
**திருப்பூர் மாவட்டம்** (*Tiruppur district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருப்பூர் ஆகும். இம்மாவட்டம் கோயம்புத்தூர் மாவட்டத்தின் திருப்பூர், அவிநாசி, பல்லடம், உடுமலைப்பேட்டை ஆகிய வருவாய் வட்டங்களையும், ஈரோடு மாவட்டத்தின் தாராபுரம், காங்கேயம் ஆகிய வருவாய் வட்டங்களைக் கொண்டு உருவாக்கப்பட்டது. இந்த மாவட்டம் 5087.26 ச.கி.மீ. பரப்பளவைக் கொண்டுள்ளது. திருப்பூர் மாவட்டம் முந்தைய கோயம்புத்தூர் மாவட்டத்தில் தான் இருந்தது.
# திருப்பூர் மாவட்டம்

## மாவட்ட நிர்வாகம்

இம்மாவட்டம் 3 வருவாய் கோட்டங்களும், 9 வருவாய் வட்டங்களும், 33 உள்வட்டங்களும் மற்றும் 350 வருவாய் கிராமங்களும், 13 ஊராட்சி ஒன்றியங்களும், 265 கிராம ஊராட்சிகளும், திருப்பூர் மாநகராட்சியும், 6 நகராட்சிகளும், 15 பேரூராட்சிகளும் கொண்டுள்ளது.
# திருப்பூர் மாவட்டம்

## மாவட்ட நிர்வாகம்

### வருவாய் கோட்டங்கள்

- திருப்பூர்
- தாராபுரம்
- உடுமலைப்பேட்டை
# திருப்பூர் மாவட்டம்

## மாவட்ட நிர்வாகம்

### வருவாய் வட்டங்கள்

- திருப்பூர் வடக்கு
- திருப்பூர் தெற்கு
- அவிநாசி வட்டம்
- பல்லடம் வட்டம்
- உடுமலைப்பேட்டை வட்டம்
- தாராபுரம் வட்டம்
- காங்கேயம் வட்டம்
- மடத்துக்குளம் வட்டம்
- ஊத்துக்குளி வட்டம்
# திருப்பூர் மாவட்டம்

## உள்ளாட்சி அமைப்புகள்

### மாநகராட்சிகள்

- திருப்பூர் மாநகராட்சி
# திருப்பூர் மாவட்டம்

## உள்ளாட்சி அமைப்புகள்

### நகராட்சிகள்

- தாராபுரம்
- உடுமலைப்பேட்டை
- வெள்ளக்கோயில்
- காங்கேயம்
- பல்லடம்
- திருமுருகன்பூண்டி
- அவிநாசி
# திருப்பூர் மாவட்டம்

## உள்ளாட்சி அமைப்புகள்

### பேரூராட்சிகள்

- ருத்திராவதி
- குன்னத்தூர்
- கணியூர்
- குளத்துப்பாளையம்
- கொமாரலிங்கம்
- சின்னக்கம்பாளையம்
- சாமளாபுரம்
- சங்கரமநல்லூர்
- தளி
- மடத்துக்குளம்
- முத்தூர்
- மூலனூர்
- ஊத்துக்குளி
# திருப்பூர் மாவட்டம்

## உள்ளாட்சி அமைப்புகள்

### ஊராட்சி அமைப்புகள்

இம்மாவட்டம் 13 ஊராட்சி ஒன்றியங்களையும், 265 கிராம ஊராட்சிகளையும் கொண்டது.
# திருப்பூர் மாவட்டம்

## உள்ளாட்சி அமைப்புகள்

### ஊராட்சி ஒன்றியங்கள்

- அவிநாசி
- தாராபுரம்
- குடிமங்கலம்
- காங்கேயம்
- குண்டடம்
- மடத்துக்குளம்
- மூலனூர்
- பல்லடம்
- பொங்கலூர்
- திருப்பூர்
- உடுமலைப்பேட்டை
- ஊத்துக்குளி
- வெள்ளக்கோயில்
# திருப்பூர் மாவட்டம்

## மக்கள்தொகை பரம்பல்

2011 ஆம் ஆண்டின் மக்கள்தொகை கணக்கெடுப்பின்படி, மக்கள்தொகை 24,79,052 ஆகும். இதில் ஆண்கள் 12,46,159; பெண்கள் 12,32,893 ஆகும். கடந்த பத்தாண்டுகளில் மக்கள்தொகை வளர்ச்சி 29.11% கூடியுள்ளது. மக்கள்தொகை அடரத்தி ஒரு சதுர கிலோ மீட்டர் பரப்பில் 478 பேர் வாழ்கின்றனர். பாலின விகிதம் ஆயிரம் ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 78.68% ஆக உள்ளது. ஆறு வயதிற்குட்பட்ட குழந்தைகள் 2,41,351 ஆக உள்ளனர். மாவட்ட மக்கள்தொகையில் 15,21,111 (61.36%) மக்கள் நகரப்புறங்களில் வாழ்கின்றனர்.  
இம்மாவட்ட மக்கள்தொகையில் இந்துக்கள் 91.92% ஆகவும், கிறித்தவர்கள் 5.00% ஆகவும், இசுலாமியர்கள் 2.82% ஆகவும், மற்றவர்கள் 0.24% ஆகவும் உள்ளனர்.
# திருப்பூர் மாவட்டம்

## அரசு கலை மற்றும் அறிவியல் கல்லூரிகள்

தமிழக அரசின் உயர்கல்வித்துறை சார்பில் திருப்பூர் மாவட்டத்தில் அரசு கலை மற்றும் அறிவியல் கல்லூரிகள் செயல்பட்டு வருகின்றன.  
- சிக்கண்ணா அரசினர் கலைக் கல்லூரி - திருப்பூர்
- அரசினர் கலைக் கல்லூரி, உடுமலைப்பேட்டை
- அரசு கலை மற்றும் அறிவியல் கல்லூரி - தாராபுரம்
- அரசு கலை மற்றும் அறிவியல் கல்லூரி - அவிநாசி
- அரசு கலை மற்றும் அறிவியல் கல்லூரி - பல்லடம்
- எல். ஆர். ஜி. அரசினர் மகளிர் கலைக் கல்லூரி, திருப்பூர்
- வெள்ளகோவில் அரசு கலை மற்றும் அறிவியல் கல்லூரி - வெள்ளக்கோவில்.
- அரசு கலை மற்றும் அறிவியல் கல்லூரி, காங்கேயம்
# திருப்பூர் மாவட்டம்

## அரசியல்

### மக்களவைத் தொகுதிகள்

- திருப்பூர் மக்களவைத் தொகுதி
# திருப்பூர் மாவட்டம்

## அரசியல்

### சட்டமன்றத் தொகுதிகள்

1. திருப்பூர் வடக்கு
1. திருப்பூர் தெற்கு
1. அவிநாசி
1. பல்லடம்
1. காங்கேயம்
1. தாராபுரம்
1. உடுமலைப்பேட்டை
1. மடத்துக்குளம்
1. வெள்ளக்கோயில் (2008 ஆம் ஆண்டு மீண்டும் காங்கேயம் சட்டமன்றத் தொகுதியுடன் இணைக்கப்பட்டது)
# திருப்பூர் மாவட்டம்

## பொருளாதாரம்

இம்மாவட்டத்தின் திருப்பூர் நகரம் மற்றும் அதனைச் சுற்றியுள்ள பகுதிகளில் பனியன், ஜட்டி போன்ற பின்னலாடை தொழிற்சாலைகளில் உற்பத்தியாகும் ஆயத்த ஆடைகள் ஏற்றுமதியால் வெளிநாட்டு செலாவணி ஈட்டுகிறது. இம்மாவட்டத்தில் பாயும் அமராவதி ஆறு மற்றும் பரம்பிக்குளம் ஆழியாறு பாசன திட்டங்களால், திருப்பூர் மாவட்டத்தின் சில வட்டங்கள் செழிப்புடன் விளங்குகிறது. உடுமலைப்பேட்டை வட்டத்தின், மேற்கு தொடர்ச்சி மலையில் அமராவதி அணை மற்றும் திருமூர்த்தி அணைகள் உள்ளது.
# திருப்பூர் மாவட்டம்

## வேளாண்மை

திருப்பூர் மாவட்டத்தில் உழைக்கும் மக்கள் தொகையில் சுமாா் 30 விழுக்காடு மக்கள் விவசாயம் மற்றும் விவசாயம் சார்ந்த தொழில்களையே தங்கள் வாழ்வாதாரமாகக் கொண்டுள்ளனர். மாவட்டத்தில் உள்ள மொத்த பரப்பளவான 472629 எக்டரில் 184645 எக்டரை சாகுபடி பரப்பாகக் கொண்டுள்ளது. விவசாய உற்பத்தியில் நிலைத்தன்மையை உறுதி செய்யவும், மக்கள் தொகை வளர்ச்சிக்கேற்ப உற்பத்தியை உயர்த்தவும் தேவையான அரசின் கொள்கைகளும், நோக்கங்களும் வகுக்கப்படுகின்றன. விவசாய உற்பத்தியை உயர்த்தவேண்டி பல வளர்ச்சி திட்டங்களை செயல்படுத்தியும், அதன் தொடர்புடைய தொழில்நுட்பங்களை விவசாயிகளிடம் கொண்டு சேர்த்தும் அதிக வளர்ச்சி விகிதத்தை அடைவதற்கான சவாலை விவசாயத்துறை திறமையாக எதிர்கொள்கிறது. விவசாயிகளுக்கு நல்ல வருவாயும், விவசாய பொருட்களுக்கு மதிப்பு கூட்டுதல் மூலம் அவர்களுடைய பொருளாதார நிலையை மேம்படுத்தவும், ஏற்கனவே உள்ள பயிர் சுழற்சி மற்றும் பயிர் பரவலாக்கல் தொழில் நுட்பங்களுடன், நீடித்த நிலையான வேளாண்மை இயக்கம் (NMSA) – மானாவாரி பகுதி மேம்பாடு, நீடித்த வறட்சி நில வேளாண்மை (MSDA), கூட்டுப் பண்ணையம், விரிவான நீர்வடிநிலப்பகுதி வளா்ச்சி செயல்பாடுகள், நுண்ணீா் பாசனம் வாயிலாக நீர் மேலாண்மை, பசுமை உரங்கள், உயிர் உரங்கள் மூலம் மண்வள வளர்ச்சி, நீடித்த கரும்பு விவசாய வளர்ச்சி முன்னெடுப்புகள், இயற்கை உர வேளாண்மை, ஒருங்கிணைந்த சத்து மேலாண்மை (INM), ஒருங்கிணைந்த பூச்சி மேலாண்மை (IPM) போன்ற தொழில் நுட்பங்கள் மற்றும் நிகழ்ச்சிகள் மூலம் அதிக முன்னுரிமை கொடுத்து செயல்படுத்தப்படுகிறது.